انا كنت حاملة ولكن أجهضت من عمر 3 أشهر للبيبي ودابا عام ملي أجهضت معاود حملت واخا استعملت في شهر يونيو 2009 دوفاستون+ كلوميد+مينوبور+اوترجستان+ بريجنيل وما جابش الله، دابا مشيت عند طبيبة اخرى وصفات ليا كلوميد حبة واحدة في اليوم من اليوم 3 للدورة لمدة 5 أيام +اوفستان 2 حبات في اليوم من اليوم 7 للدورة لمدة 5 أيام+دوفاستون 2 حبات في اليوم من اليوم 15 للدورة لمدة 5 أيام، معرفتش البنات واش فات لشي واحدة فيكم حملات على هاد الأدوية وبنفس هاد المقادير؟حيت أنا كنت كنستعمل كلوميد 2 حبات في اليوم لمدة 5 أيام ودوفاستون 2 حبات في اليوم لمدة 10 أيام وما حصلش الحمل فلا أظن غدي يحصل بهاد المقادير الأقل من الأولى؛ وطلبت من الدكتورة نستعمل مينوبور لكن هي رفضت قالت لي نستمر 3 أشهر على هاد الأدوية ونشوفو من بعد، الإشكال أنه حقن مينوبور بقاو عندي 3 منهم وتاريخ انتهاء الصلاحية ماي 2010، يعني غدي نضيع فيهم وأنا شاريا العلبة بالكوموند و ب 1500 ده يعني الواحدة ب 300 ده، واش كاينة شي واحدة فيكم وصفات ليها الطبيبة مينوبور تشري من عندي هاد الحقن وتفكني لوجه الله .